Indhold

# Fyld tilfældige tal

Indsæt automatisk genererede pseudo-tilfældige tal i et celleområde med den valgte distribution og dennes parametre.

For at tilgå denne kommando...

#### Fra menulinen:

Vælg Ark ▸ Udfyld celler ▸ Fyld tilfældige tal

## Data

### Celleområde

Angiv det celleområde, som skal udfyldes med tilfældige tal. Hvis du allerede har valgt et område, vises det her.

## Tilfældige tal generator

### Fordeling

Fordelingsfunktionen for tilfældige tals generator.

Gyldige fordelingsfunktioner og disses parametre er

Fordeling | Parametre
--- | ---
Ensartet | Minimum: Mindste værdi i eksemplet. Maksimum: Højeste værdi i eksemplet.
Ensartet heltal | Minimum: Mindste værdi i eksemplet. Maksimum: Højeste værdi i eksemplet.
Normal | Middelværdi: Middelværdien af normalfordelingen. Standardafvigelse: Normalfordelingens standardafvigelse. Middelværdi og standardafvigelse for de genererede tal er ikke nødvendigvis lig med middelværdien og standardafvigelsen, som blev indtastet i dialogen.
Cauchy-fordeling | Median: medianen for data eller placeringsparameter. Sigma: parameteren for skalering. Medianen og sigma for de genererede tal er ikke nødvendigvis lig med de data, der er indsat i dialogen.
Bernoulli-fordeling | p-værdi: Sandsynligheden for succes.
Binimialfordeling | P-værdi: Sandsynligheden for succes for hver stikprøve. Antal stikprøver: Antallet af stikprøver i testen.
Chi Kvadrat | Nu-værdi: Et positivt heltal som angiver antallet af frihedsgrader.
Geometrisk | p-værdi: Sandsynligheden for succes for hver stikprøve.
Negativ binomial | p-værdi: Sandsynligheden for succes for hver prøve. Antal stikprøver: Antallet af stikprøver i testen.
Poisson | Middelværdi: Middelværdien for Poisson-fordelingen.

## Indstillinger

### Aktivér selvvalgt frøkorn til tilfældighedsgenerator

Sæt startværdien for tilfældighedsgeneratoren (RNG) til en kendt værdiFrøkorn

### Frøkorn (startværdi)

Værdi, der sættes for at forberede algoritmen i generatoren for tilfældige tal (RNG). Det bruges som et frøkorn, der sætter generatoren i stand til at genskabe den samme sekvens af pseudotilfældige tal. Angiv et positivt heltal(1, 2, ...) for at lave en specifik sekvens, eller lad feltet være blank hvis du ikke har behov for denne funktion.

### Aktivér afrunding

Afrunder tallet til et givet antal decimaler.

### Antal decimaler

Antal decimaler hos de genererede tal.