Indhold

# Indtaste tekst

### Hvordan indtaster man direkte tekststrenge, som ikke bliver fortolket?

Nogle tekststrenge fortolkes automatisk som operatorer. Nogle gange er det ikke hvad du ønsker. Hvis du vil skrive W* (et bogstav med en hævet stjerne), vil stjernen blive fortolket som en gange-operator. Omgiv i stedet teksten med dobbelte anførselstegn (gåseøjne, "W*") eller tilføj pladsholdere.

Eksempler:

En importeret MathType formel indeholder følgende tekststreng

W rSup { size 8{*} }

Hvis du har sat Math op til at konvertere importerede MathType formler (i LibreOffice ▸ IndstillingerFunktioner ▸ Indstillinger ▸ Hent/gem ▸ Microsoft Office), ser du formlen med en pladsholder i stedet for stjernen (*).

Erstat {*} med {} * {} som i den følgende formel:

W rSup { size 8{} * {} }

Du kan også bruge W^"*" til at skrive tegnet som direkte tekst.

Nogle formler begynder med et =. Brug "=" for at indtaste dette tegn som direkte tekst.

Relaterede emner

Instruktioner i brug af LibreOffice Math